|  |
| --- |
|  |
|
|
|
|
|
|

# Høringsbrev

Vejdirektoratet har på baggrund af de indkomne høringssvar foretaget en revision af udkastet til bekendtgørelse om parkering på offentlige veje, som derfor sendes i fornyet høring. Der er blandt andet indsendt høringssvar fra Københavns Kommune, Frederiksberg Kommune og Car2go.

**Ændringer i forhold til første udkast**

Strukturen i bekendtgørelsen er ændret i forhold til første udkast, således at de bestemmelser, som tidligere fremgik af bekendtgøresen nr. 221 af 11. marts 2014 om anvendelse af parkeringsbilletter og parkeringslicenser mv., nu fremgår som den nye bekendtgørelses første bestemmelser.

Definitionen på bybil er udgået, og der er nu udelukkende en definition på delebiler. Det fremgår nu, at betalingen for de forskellige delebilsordninger kan differentieres på baggrund af fremkommelighed, men ikke på baggrund af miljøhensyn. Det er således ikke muligt at differentiere mellem to ens typer af delebilsordninger, selvom de kører på forskellige drivmidler. Reglerne om delebiler fremgår af bekendtgørelsens § 9.

Betalingen for beboerlicenser og erhvervslicenser kan udelukkende differentieres på baggrund af miljøhensyn.

Det er fastslået under bestemmelserne om parkeringsbilletter, at der kan undlades at opkræve betaling, når parkeringen sker for en bestemt trafikanttype eller køretøjer med særlig anvendelse.

**Høringsperiode**

Bekendtgørelsen har været længere undervejs end først antaget. Flere kommuner og virksomheder har efterspurgt den. Høringsperioden fastsættes derfor til 7 dage, da bekendtgørelsen dermed forventes at kunne træde i kraft den 1. september 2015.

Venlig hilsen

Bjarne Jess Vennike

Fuldmægtig